چنڳی آں کہ ماڑی آں

ماہی دے نازاں توں میں لکھ لکھ واری آں

اللہ جٖاݨے ماہی وں میں چنڳی آں کہ ماڑی آں

ہِن اُمیداں میں شگن منیساں نالے

شگن منیساں نالے میندیاں وی لیساں

شگناں دے جوڑے اُتے لائیاں میں کناریاں

اللہ جٖاݨے ماہی وں میں چنڳی آں کہ ماڑی آں

بُھل ڳیا راہ مینوں پندھ ٻہوں دُور اے

راہواں وچ چھڈ ڳیوں او میݙا کیا قصور اے

گُھل ڳیاں راہواں وچ کالیاں اندھاریاں

اللہ جٖاݨے ماہی وں میں چنڳی آں کہ ماڑی آں

 حوالہ 
سرائیکی سہرے ، مرتب: شائستہ ظہور ، چھاپہ خانہ : جھوک پرنٹرز، ملتان
ونکی:سہرا